open-index/open-wikipedia-markdown huggingface dataset:
Kimbrere

**Kimbrerne** var en germansk stamme som opprinnelig bodde nord for Elben. Etter en stormflod forlot de sitt hjemsted og vandret rundt i Sentral-Europa i omkring 20 år. På sin vei møtte de teutonerne, de to folkeslagene slo seg sammen og vandret mot sørøst til Donau og slo seg ned på de ungarske sletter.

På sin vandring støtte de på romerne. En annen gruppe av kimbrere skal etter sigende ha utvandret østover  langs Østersjøen og slått seg ned i de østlige områder  av det som senere ville bli Preussen.

I 113 f.Kr. invaderte kimbrerne og teutonerne området til en av Romerrikets klienter og allierte, allobrogene, som befolket området øst for Alpene,  i en konflikt kjent som kimbrerkrigen. En romersk legion som ble sendt for å hjelpe sine allierte  ble knust. Kimbrerne og teutonerne fortsatte sin vandring mot vest og invaderte Provincia (dagens Provence). I Provincia ble de møtt av romerske legioner, som imidlertid led  et alvorlig nederlag i 105 f.Kr. i slaget ved Arausio, hvor konsulen Ceapio og hans medkonsul Mallius Maximus mistet omkring 112&nbsp;000 mann. Etter slaget ved Arausia marsjerte kimbrerne videre vestover inn i Spania, også det en romersk provins, mens teutonerne vendte seg mot nordvest, inn i Gallia. 

I 103 f.kr. gjenforentes de kimbriske og teutonske folketogene ved Lutetia (Paris) nord i Gallia. Derfra vandret de sammen sørover igjen, for så på ny å skille lag. Mens teutonerne enda en gang rykket mot Provincia, for å invadere Italia fra vest, dro kimbrerne østover nord for Alpene for å invadere Italia fra øst. Teutonerne ble tilintetgjort i et slag med nye romerske legioner, som møtte dem i Aqua Sextiae, dagens Aix-en-Provence, i 102 f.kr. 

Kimbrerne kom lenger. De invaderte Po-dalen fra øst som planlagt og herjet seg oppover dalen . Men konsul Gaius Marius knuste kimbrerne i et slag ved Vercellae (dagens Vercelli) i 101 f.kr. Ifølge samtidige kilder ble over 200&nbsp;000 kimbrere  drept i slaget. Etter slaget skal flere hundre kimbriske kvinner ha drept sine barn for at barna ikke skulle komme i romernes hender. Flere titusener av kvinner, barn og overlevende kimbriske krigere ble tatt som fanger og gjort til slaver. Bare omkring 1000 av de omkring 300&nbsp;000 kimbrerne skal ha kommet seg unna. De slo seg ned i et område i nærheten og blandet seg med lokalbefolkningen.

Man har ikke klarlagt nøyaktig hvor kimbrerne stammet fra. En antar at de kom fra Himmerland i Danmark.
Dysse

**Dysse** er en dansk betegnelse på megalitt- eller storsteinsgraver fra yngre steinalders traktbegerkultur. En dysse består av et gravkammer, omgitt av en rekke store randsteiner. Hvis haugen eller steinkretsen er rund kalles det en runddysse, og er den rektangulær benevnes den langdysse. Runddyssens ene gravkammer ligger nesten alltid midt i anlegget (10–15 m i diameter), mens langdyssen, som kan være over 100 m lang, ofte har flere sideliggende kamre. Gulvet i dyssekammeret kan være dekket med skjørbrent flint.

Etter hvert endret gravene form og til en viss grad funksjon. De utviklet seg til fellesgraver for en familie eller en slekt, såkalte jettestuer.

## Dolmener
Dolmen (fra bretonsk:*Steinbord*) er dysser med store steinheller som tak. Disse har trolig vært dekket av stein og jord, som så er blitt fjernet og tatt til annen bruk, enten av skattejegere eller lokalbefolkningen. De største steinene, som veide flere tonn, er så blitt stående igjen. Sydover i Europa finnes mange slike, med hovedkonsentrasjonen i Bretagne og Storbritannia.

Tumuluser er den franske benevnelsen på gravhauger. Noen av disse er i Carnacområdet bevart som jordhauger, mens andre er avdekket ned til utfyllingssteinene for å kunne vise hvordan de var laget (Locmariaqers *Er Grah* (eller *Er Vingle*)).

## Norge
I Norge er megalittgraver svært sjeldne. Det er lokalisert en dysse ved gården Skjeltorp i Skjeberg, Sarpsborg kommune, som ble ødelagt ved nydyrking. Gabriel Gustafson foretok i 1908 en nødtørftig utgraving, og steinene ble lagt til side. I 1944 ble dyssen gjenoppført et par hundre meter fra den opprinnelige plassen. Her fikk forøvrig Einar Østmo gjort en ny undersøkelse i 1980–81. Han fant typisk traktbegerkeramikk og graven ble radiologisk datert til 3500-3090/3010-2700 f.Kr. Østmo påviste videre to tilsvarende dysser ganske nær hverandre ved Holtenes i nærheten av Rødtangen, Hurum kommune. Disse ble datert litt eldre enn Skjeltorpdyssen, til 3630-3350 f.Kr.

## Se også
*Ganggrav
*Gravhaug

## Eksterne lenker
* Dyssen på Rødtangen (fra heimskringla.no)
Dirk Nowitzki

**Dirk Werner Nowitzki** (født 19. juni 1978 i Würzburg, Tyskland) er en tidligere profesjonell basketballspiller som sist spilte for Dallas Mavericks i den amerikanske NBA-ligaen.

Nowitzki regnes som en av tidenes beste europeiske basketballspillere. Han var kjent for å være effektiv fra trepoengslinjen samt nær kurven, og selv om forsvaret aldri har vært hans store styrke, er det liten tvil om at Nowitzki alt i alt var en av verdens beste spillere.

## Landslaget
Med det tyske landslaget vant han bronsemedalje i VM i 2002 og sølv i EM i 2005. I begge disse mesterskapene, som i EM i 2001, ble han valgt til turneringens beste spiller.

## NBA
På tross av sin høyde på 213&nbsp;cm, var Nowitzki en av NBAs beste trepoengskyttere. I 2006 vant han trepoengskonkurransen under den såkalte *[[All Star]]*-helga. NBA-karrieren begynte i Milwaukee Bucks i 1998, men samme året ble han byttet til Dallas Mavericks, der Nowitzki spilte til han la opp i 2019.

### Utmerkelser

### Statistikker fra Nowitzkis NBA-karriere

#### Tegnforklaring

#### Sesongen

#### Sluttspill

## Referanser


## Kilder
* 

## Eksterne lenker
* 
* 
* 
*
Gevir

:*For fotballklubben fra Bodø, se [[Fotballklubben Gevir Bodø]].*

**Gevir** eller **takker** er hele hornkronen hos hjortedyr. Hos de fleste hjortedyrene er det kun hanndyrene som bærer gevir (sekundær kjønnskarakter). Et unntak er hos rein, der simla (hunnreinen) har et litt mindre gevir enn bukkene, som hun beholder utover vinteren etter at bukkene har felt geviret sitt, noe som gjør det lettere for henne å skaffe mat. Vannrådyr er det eneste hjortedyret uten gevir.

Geviret består av to beindannelser som normalt har forgreninger som ender i takker. Hjortedyrene feller geviret tidlig på vinteren, så snart parringsesongen er over. Et nytt gevir vokser ut i løpet av ettervinteren og våren, og gevirer utgjør det raskest voksende beinvevet hos noe pattedyr. Størelsen på geviret avhenger av alder og kondisjon, eldre og sterkere dyr får større gevirer enn yngre og svakere. Fordi årlig vekst av nye gevirer krever mye energi og næring krever veksten mye av hannene. Bare de sunneste hannenen har mulighet til å gro store gevierer, slik at forskjeller i kondisjon som ellers kan være små er svært tydelige i gevirstørelsen, og gjør det enklere for hunnene å velge hanner med det beste utgangspunktet. De hannene som når høy alder kan få reduserte gevir på grunnav generell alderdomssvekkelse, og betegned da som «bukk i retur». I deler av Nord-Amerika, der rovdyr er vanlig, beholdes gjerne gevirene utover vinteren, og hannene bruker dem også som våpen for å forsvare seg mot rovpattedyr.

Mens geviret vokser ut er det dekket av et såkalt *bastlag*. Dette er et hårete, blodfylt hudlag, som dekker over blodårene som forsyner geviret med oksygen og byggemateriale i vekstperioden. Når geviret er ferdig utvokst dør denne ytterhuden, og dyret fjerner laget ved å *feie* geviret mot trestammer eller busker. Dette kan vi ofte se i skog og mark der barken på trærne har blitt slitt løs og henger i lange strimler. Bastlaget inneholder næring og spises gjerne opp av dyret etter at det har falt av.

Den amerikanske elgen har verdens største gevir. Det kan veie 45 kg og bli 2 meter bredt.

Gevir er ikke det samme som horn. Horn finner man hos arter i  kvegfamilien (Bovidae), og horna sitter på hele livet og vokser med dyret.

## Referanser


## Eksterne lenker
* 
* Gevir  – Statens naturoppsyn
Trilitt

**Trilitt** (gresk: τρι-, *tri-*, «tre», + λίθος, *lithos*, «stein»), på engelsk også kalt *trilithon*, er en betegnelse på to vertikale bautaer som understøtter en tredje, vannrett bauta. Begrepet ble første gang benyttet av den engelske oldtidsforskeren William Stukeley (1687–1765), som hadde en særlig interesse for Stonehenge.

## Referanser
De som beveger verden

***De som beveger verden*** (originaltittel *Atlas Shrugged*) er en skjønnlitterær bok skrevet av den russisk-amerikanske skribenten Ayn Rand. Den ble utgitt i 1957, og oversatt til norsk i 2000 av John Erik Bøe Lindgren.

*De som beveger verden* regnes som Ayn Rands magnum opus, og er på hele 1200 sider. Med sine ca. 645&nbsp;000 ord er den en av de lengste romaner som er utgitt på noe europeisk språk. I boken kommer forfatterens meninger – om vidt forskjellige tema som metafysikk, epistemologi, etikk, politikk og sex – til uttrykk gjennom en fiktiv historie om Dagny Taggart som leder et jernbaneselskap sammen med sin bror James.

Som en kuriositet kan det nevnes at boken inneholder en karakter som, trass i et svensklydende navn, er norsk. Dette gjelder piraten og filosofen Ragnar Danneskjöld, som er en av hovedpersonene i boken.

Tittelen på boken – *Atlas Shrugged* – har sin opprinnelse i historien om Atlas som bærer verden på sine skuldre. I boken kommer dette poenget klart frem ved at de som bruker sine evner til å skape noe fremstilles som de som bærer verden på sine skuldre, men likevel fordømmes som umoralske, egoistiske pengeutsugere. Forfatterens kritikk av den bestående samfunnsorden er åpenbar, og hun gjør i boken et kraftig forsvar for de verdier hennes lære – objektivismen – hevdes å stå for, deriblant fornuft, egoisme og kapitalisme.

*De som beveger verden* er en bestselger innenfor amerikansk litteratur, og selger fortsatt i tusenvis av eksemplarer i året. Innenfor akademiske kretser har boken derimot blitt stort sett oversett, og boken blir kritisert for å ha liten litterær verdi.

Bokens tre deler har alle blitt filmatisert. Den tredje delen kom på kino i USA i 2014.

## Referanser
Slapstick

**Slapstick** er en filmkomedie eller farse med overdrevent brutal vold eller enkel action som komiske innslag. Begrepet kan også brukes om denne formen for humor.

Eksempler på slapstickfilmer er blant annet Charlie Chaplins tidlige stumfilmer der rollefigurene ofte kastet bløtkake på hverandre, ble slått i hodet med steikepanner, deltok i voldsomme slagsmål eller kræsjet med biler i full fart. Også Brødrene Marx brukte slapstick og crazykomikk i sine farser på 1930-tallet.

Senere ble dette dramaturgiske grepet videreført i komiske tegnefilmer som ''Tom og Jerry'' der bildene ofte ble ledsaget av sterke lydeffekter.

Slapstickhumor er i dag erstattet av såkalt «gladvold», det vil si unaturlig voldsomme scener i blant annet italienske og spanske western-parodier og amerikanske familie- og actionkomedier som *[[Alene hjemme]]* og andre.

## Opprinnelse
Opprinnelig var *slapstick* navnet på den staven eller «slåpinnen» som den italienske farsefiguren Harlekin pleide å slå med. Både rollen og staven ble overtatt i den engelske Punch-skikkelsen i Punch and Judy-skuespillene. Slåpinnen har røtter i den enda eldre narrestaven, et parodisk septer tradisjonelt båret av narrer.

## Se også
* Stumfilm
* Komedie
* Animasjonsfilm
Doleritt

**Doleritt** (avledet av gresk: *doleros* som betyr bedragersk, det vil si vanskelig å identifisere) er en gangbergart. Den er stort sett det samme som diabas, med forvitringsskorpe av limonitt og bauxitt.

## Se også
*Liste over bergarter

## Eksterne lenker
* Informasjon fra Geologisk museum, Universitetet i Oslo
Europamesterskapet i basketball for menn

**Europamesterskapet i basketball**, internasjonalt kjent under navnet **EuroBasket**, finner sted hvert fjerde år. Europamesterskapet er samtidig kvalifisering for VM. Det kommende mesterskapet finner sted i september 2022, etter å ha blitt utsatt ett år på grunn av koronaviruspandemien.

## Medaljeoversikt

## Historie
Oversikt over medaljer siden starten i 1935:

## Referanser


## Se også
* Verdensmesterskapet i basketball for menn
* Verdensmesterskapet i basketball for kvinner
* Europamesterskapet i basketball for kvinner
* Basketball under sommer-OL

## Eksterne lenker
*
Steinbrudd

**Steinbrudd** er å bryte ut eller å ta ut stein fra fjellet. Steinbruddsvirksomhet er det arbeid som må til for å ta ut en bergressurs fra der den ligger i fast fjell til den er klar for salg.  Det kan være løsmasse eller steinblokker.

* En *stein* er en løs blokk, en steinblokk eller et stykke av en bergart.  
* *Fjellet* er massivt, fastsittende og består av bergarter.

Fjellmasser har fra tidens morgen vært utsatt for naturkrefter, som sammentrekninger i størkningsperioden. Belastninger som trykk og temperaturendringer.  Vulkansk aktivitet og nedsynkninger ved foldinger i jordskorpen (mantelen), istider og breforflytninger som har gitt mekaniske påvirkninger.   Disse påvirkningene har stor betydning og avgjør om natursteinsforekomsten kan drives økonomisk forsvarlig.

Bergarter har ulik struktur og spalteegenskaper, noe som medfører at det må tas ulike hensyn, derfor foregår bruddvirksomhet på mange måter, alt etter hvilken bergart som tas ut.

Noen ulike måter å drive bruddvirksomhet på:
* Syenittbrudd finnes særlig ved Larvik, bergarten finnes i Oslofeltet, mellom Oslo og Tjøme.  Syenitt, en bergart med mange navn: *Blue pearl*, *lys larvikitt*, *mørk larvikitt*, *lys labrador*,  *mørk labrador*, *larvikitt*, *Emerald pearl*, *nordmarkitt*, og den har nok enda flere navn.  Syenitt inneholder lite kvarts og har dårlige kløv egenskaper og blokkene må også følge fargeplanet. 
* Skiferbrudd finnes blant annet ved Oppdal, Otta og  Alta.
* Granittbrudd finnes i Østfold, ved Oslo og Drammen og i Grimstad. Men også mange andre plasser i Norge. 
* Kalksteinsbrudd finnes en rekke steder i landet.
* Pukkverk finnes også en rekke steder.

## Noen norske steinbrudd

* Alta – Kvartsittskifer
* Bindal – Marmor
* Fauske – Marmor
* Franzefoss Minerals – kalkstein og pukkverk
* Fåvang – Glimmerskifer og Fyllitt
* Hellvik (Eigersund) – hvit labradoritt – eksporteres knust.
* Iddefjorden – Iddefjordsgranitt
* Jondal – Kvartsittskifer
* Larvik – Syenitt / Monzonitt
** Bergan – Syenitt
** Brøtsø – Syenitt
** Klåstad – Mørk labrador
** Håkestad – Syenitt
** Malerød – Syenitt
** Stålaker – Marina Pearl
** Tvedalen – Lys labrador
** Unneberg – Syenitt
* Lilleberg – Serpentinitt
* Oppdal – Kvartsittskifer
* Ekebergskrenten – Alunskifer
* Otta – Glimmerskifer og Fyllitt
* Røyken – Røykengranitt
* Solør – Gabbro – ''Svart granitt''
* Snåsa – Kvartsittskifer
* Støren – Dioritt – Hvit ''granitt''
* Tolga – Dioritt – Hvit ''granitt''
* Vistdal – Vistdalitt-gabbro
* Voss – Kvartsittskifer
Iver Rasmussen Eide

**Iver Rasmussen Eide** (født 10. april 1874 på Stene Averøy, død 2. januar 1951 på Eide) grunnla steinindustrien  på Eide på Nordmøre.

Det var i 1904 at steinindustrien i ble grunnlagt på  Eide på Nordmøre. I begynnelsen ble det bearbeidet marmor til bruer for vei og jernbane.  Et pionerprosjekt var byggingen av Raumabanen og særlig konstruksjon og oppsetting av Kylling bru ved Verma. Men også forskjellige bygg rundt om i landet. Etter bybrannen i Ålesund ble det levert mye stein til gjenoppbygningen av jugendbyen.

Omtrent i 1918 begynte produksjonen av gravmonumenter. Dette ble etter hvert en storindustri. Små steinindustrivirksomheter ble etablert mange steder i bygda. Det ble sagt at det i «alle» naust og låver på Eide ble det hugget stein.

Iver Rasmussen Eide ble i 1939 tildelt Kongens fortjenestmedalje i sølv for sin store innsats. 

Flere store bedrifter for bearbeiding av stein drives av etterkommere av Iver R. Eide. I dag er steinindustrien den største næringen i kommunen. Eide kommune har omtrent halvparten av markedet for all bearbeidet stein i Norge (2005). Flere steder er det også kalk- og marmorbrudd i fjellet.

## Referanser
Basketball under sommer-OL

Basketball har vært på det olympiske programmet siden Berlin 1936 for menn og 1976 for kvinner. Siden 2020 er det også arrangert turneringer i 3x3-basketball for både menn og kvinner.

## Menn
### Basketball

#### Medaljefordeling – Basketball

### 3x3 basketball

#### Medaljefordeling – 3x3 basketball

## Kvinner
### Basketball

#### Medaljefordeling – Basketball

### 3x3 basketball

 
#### Medaljefordeling – 3x3 basketball

## Se også
*Verdensmesterskapet i basketball
*Verdensmesterskapet i basketball (kvinner)
*Europamesterskapet i basketball
*Europamesterskapet i basketball (kvinner)

## Referanser


## Eksterne lenker
* Resultater og profilside  på sports-reference.com
* Resultater, basketball på Olympedia.org
* Resultater, 3x3x basketball på Olympedia.org
Darryl Jones

**Darryl Jones** (født 11. desember 1961 i Chicago) er en amerikansk rock- og jazz-musiker, best kjent som bassist som spiller med The Rolling Stones.

Jones er ikke offisielt medlem i The Rolling Stones, men har med unntak av albumet *[[Bridges to Babylon]]* (1997) spilt med dem siden Bill Wyman gav seg i 1993. Han har også spilt sammen med andre kjente navn, så som  Miles Davis,Eric Clapton, Herbie Hancock, Sting, Peter Gabriel og Joan Armatrading.

## Eksterne lenker
* 
* 
*
Ullevål Hageby

**Ullevål Hageby** er et boligstrøk i bydel Nordre Aker i Oslo vest, oppkalt etter – og ligger på deler av – Store Ullevål gård. Boligene i Ullevål Hageby utgjør borettslaget Oslo Havebyselskap. Det bodde  personer i strøket (per 1. januar 2009).

## Avgrensning
Ullevål Hageby er 300 dekar stort og er avgrenset av Sognsvannsbanen i nord, gaten Langlia i nordøst/øst, Ullevål universitetssykehus område i sørøst og sør, og gatene først Sognsveien deretter Vestgrensa i vest. Vestgrensa følger den gamle gårdsgrenselinjen mellom Store Ullevål gård og Øvre Blindern gård, mens Langlia følger de gamle gårdsgrensene mellom Store Ullevål og mot Tåsen og Berg.

Navnene går mye igjen i nabostrøkene: Hagebyen har Sogn i nord (på andre siden av Sognsvannbanen), Berg i nordøst, Tåsen i øst, Ullevål universitetssykehus i sør, og Blindern i vest.

## Hagebytanken

Hagebyen ble anlagt 1915–1922, og består av 116 bygninger med 654 boliger. Det gjør den til den største hageforstad i landet. Ullevål Hageby ble planlagt som «hus for smaakaarsfolk» – arbeiderne skulle ut av kasernene og inn i sunne boliger med bedre plass og egen hageflekk. Men det ble i hovedsak middelklassen som sikret seg tomter, og kvadratmeterprisene ligger i dag i Oslos øverste prisskikt.

Grunnen tilhørte opprinnelig Store Ullevål gård, som kommunen hadde kjøpt i 1909. Bebyggelsen består av murbygninger: Villaer, todelte hus, firefamiliehus og lengder med flere leiligheter. En engelskinspirert hagebymodell danner grunnlaget for anlegget. Modellen kommer fra Ebenezer Howard, som presenterte den først i boken *Tomorrow* i 1898 og i en bearbeidet utgave av boken *Garden Cities of Tomorrow* i 1902. Ideen var å anlegge mindre selvforsynte enheter utenfor storbyene.

## Arkitekter
Arkitekt Oscar Hoff er ansvarlig for helhetsutformingen av hagebyen, med bidrag fra arkitekt Adolf Jensen Talberg samt arkitekt og mangeårig byplansjef Harald Hals. Sistnevnte har gitt navn til Harald Hals' park i den nordlige enden av hagebyen. Arkitekt Aasmund Vinje utbedret i 2017 området rundt Damplassen ytterligere.

## Beboernes krigsinnsats
I okkupasjonstiden 1940–1945 kom Ullevål Hageby til å spille en spesiell rolle ved at flere aktive motstandsmenn kom fra dette området. Det gjaldt også lederen for den hemmelige militære etterretningsorganisasjonen XU, Arvid Storsveen. Mennene fra området som mistet livet i kampen mot nazismen, har fått sitt monument i Minneparken vis-à-vis Ullevål skole. Det er utført i bronse av Joseph Grimeland, og ble avduket 1948.

## TV
Hagebyen er ramme for NRK-serien «Kampen for tilværelsen», som hadde første sesong i 2014.

## Se også
*Ullevål hageby-linjen

## Litteratur
* ''Ullevål hageby gjennom 90 år – Fra bolignød til Kardemomme by'', Unipax, Oslo 2007, ISBN 9788281520066

## Referanser


## Eksterne lenker
* Havebyselskap''
* ''Garden Cities of Tomorrow'' (engelsk)
*  Hagebybevegelsen (engelsk)
* Historisk turtips i Ullevål Hageby
Steinindustri

**Steinindustrien** bearbeider bergarter til ulike produkter.  En *stein* er en løs blokk, eller et stykke av en bergart.  *Fjellet* er massivt, fastsittende og består av bergarter.
  
Steinindustrien er: 
* Gruvedrift, som tar ut malmer, mineraler og kull fra fjellet.           
* Steinbrudd som tar stein ut av fjellet.  Stein kan tas ut av fjellet på flere måter. 
** Som løsmasse, mest mulig knust. Brukes til veier, steinfyllinger eller produksjon av sand og grus.  For å ta ut steinen brukes det dynamitt, den avfyren *med* noe forsinkelse slik at fjellmassene blir mest mulig knust i eksplosjonen.
** I blokker, for videre bearbeiding til bygningstein, gravminner med mer. Det brukes minst mulig dynamitt, den avfyres *uten* noen forsinkelse – i ett skudd.  Steinen må ikke knuses.  Der som det er mulig brukes naturlige sprekker og svaller i fjellet.  Blokkene kan også sages ut av fjellet for å hindre nye stikk eller sprekker i steinen.
* Bearbeidingsbedrifter som produserer bygningsstein, gravminner, og annet av stein.

## Se også
*Bergverk
*Norsk bergindustrihistorie
Gabioner

**Gabioner**, dvs steinfylte nettingkister som kan stables inntil- og oppå hverandre brukes til å bygge støttemurer både på land og i vann. Historisk relatert til skansekurv. Typisk størrelse på en moderne gabion er lengde x bredde x høyde = 2 x 1 x 1 meter. Nettingkistene lages av dobbeltvistet sekskantnett av ståltråd. For å forlenge levetiden blir ståltråden rustbeskyttet, enten ved galvanisering eller et beskyttende overflatebelegg. Typisk steinstørrelse er 10-15cm. 

Det har blitt brukt gabioner i mer enn hundre år. I Bologna i Italia finnes det gabioner fra 1890-tallet som fortsatt er intakte. I Norge brukes gabioner først og fremst til å bygge tørrmurer i forbindelse med veibygging. Men gabionene har flere bruksområder, og i utlandet er det også bygd gravitasjonsdammer av gabioner. 

Siden 2005 har etterspørselen etter gabioner økt kraftig da bygging med bruk av gabioner er billigere og enklere. Man fyller kurvene med ønsket type stein som i sin helhet blir til en mur eller fasade. Man slipper å bruke gravemaskin hvor man tidligere puslet stein sammen til en mur. Gabioner er en moderne form for byggekunst som har skapt begeistring blant norske arkitekter. Det er få aktører på det norske markedet som kan tilby gabioner, det er det verdenskjente konsernet Betafence som produserer gabioner. Gabionene leveres i flere ulike serier og former ut i fra det enkelte formål. Eksempelvis ble det bygget estetiske gabion sylindere og diverse figurer ved jernbanelinje i Tyskland.

Bruk av gabioner i dambygging har størst interesse når det skal bygges en fyllingsdam i et område hvor det ikke er tilstrekkelig antall stor stein. Steinene i en demning blir utsatt for vanntrykk og vannstrøm. Det kreves en viss størrelse på steinene for at de skal ligge stabilt. I områder der det ikke finnes store nok steiner å bygge dammen av kan man bruke gabioner isteden. Gabionene er langt fra vanntette slik at en gabiondam må tettes. Det kan gjøres ved å legge et tett belegg av geotekstiler, betong eller morenemasser på oppstrøms side.
Spenning

**Spenning** er et ord som har flere betydninger. 
* Elektrisk spenning 
* Spenning (mekanikk)
* Spenning i drama
* Muskelspenning
Charlie Haden

**Charles Edward «Charlie» Haden** (født 6. august 1937 i Shenandoah i Iowa, død 11. juli 2014 i Los Angeles i California) var en amerikansk jazzbassist, komponist og bandleader.

På slutten av 1950- og begynnelsen av 60-tallet ble Haden kjent som bassist hos Ornette Coleman. Han var senere medlem av Keith Jarretts trio og Jarretts såkalte «American Quartet». Etter hvert dannet han også egne grupper, noen av disse eksisterte over lang tid.

I 1969 grunnla Haden Liberation Music Orchestra, som eksperimenterte med å forbinde frijazz med politisk utsagnskraft. Musikalsk partner var her fremfor alle Carla Bley.

The Charlie Haden Quartet West ble dannet i 1987 sammen med Ernie Watts, Alan Broadbent og Larance Marable. Denne gruppen var kjent for en mer romantisk stil, de forsøkte ofte å integrere sjangre som egentlig ikke er jazz.

2013 ble Haden æret med en Grammy for sitt livsverk, tidligere hadde han fått en Grammy tre ganger for forskjellige enkeltverk.

Charles Edward Haden etterlot seg en sønn og tre døtre, de er alle musikere.

## Diskografi (utvalg)
* *Liberation Music Orchestra* (1969)
* *[[Escalator over the Hill]]* (1971, med Carla Bley)
* *Folk Songs* (1979, med Jan Garbarek og Egberto Gismonti)
* *Time Remembers One Time Once* (1981)
* *The Ballad of the Fallen* (1982)
* *In Angel City* (1988)
* *Private Collection* (1988)
* *In the Year of the Dragon* (1989, med Geri Allen og Paul Motian)
* *Always Say Goodbye* (1993)
* *Night and the City* (1996)
* *None but the Lonely Heart* (1997)
* *Land of the Sun* (2004)
* *Not in Our Name* (2005, med Liberation Music Orchestra)
* *Rambling Boy* (2008)
* *Sophisticated Ladies* (2010)
* *Last Dance* (2014)

## Referanser


## Eksterne lenker
* 
* 
* 
*
Jostein

**Jostein** er et norsk mannsnavn med norrøn opprinnelse. Navnet er sammensatt av ledd som betyr «hest» og «stein». Det er lite brukt utenfor Norge, men formen *Jósteinn* er kjent brukt på Island. En navnebærer er Jostein Gaarder, forfatteren av *[[Sofies verden]]*, som er oversatt til over 60 språk og har solgt millioner av eksemplarer verden over.

## Etymologi
*Jostein* (historisk også skrevet *Jøsten*) har opprinnelse i norrøne *Jósteinn*, som er sammensatt av *Jo-* (hest) og *-stein* (stein).

## Utbredelse

|}

## Kjente personer med navnet

Personene i listen er ordnet kronologisk etter fødselsår.
* Jostein Goksøyr (1922–2000), norsk mikrobiolog
* Jostein Fet (1924–2020), norsk litteraturforsker og historiker
* Jostein Eriksen (1926–2015), norsk operasanger
* Jostein Sæbøe (født 1942), norsk forfatter
* Dag Jostein Fjærvoll (1947–2021), norsk politiker og tidligere statsråd
* Jostein Mykletun (født 1948), norsk diplomat
* Are-Jostein Norheim (født 1949), norsk lege og helseforsker
* Jostein Gaarder (født 1952), norsk forfatter, mest kjent for den internasjonale bestselgeren Sofies verden
* Jostein Wilmann (født 1953), norsk syklist
* Jostein Leiro (født 1957), norsk diplomat
* Jostein Johansen (født 1958), norsk musiker
* Jostein Pedersen (født 1959), norsk tv- og radiojournalist
* Jostein Stalheim (født 1960), norsk komponist
* Jostein Flo (født 1964), norsk fotballspiller
* Jostein Hasselgård (født 1979), norsk musiker

## Referanser


## Eksterne lenker
*
USAs herrelandslag i basketball

**USAs herrelandslag i basketball** har dominert den olympiske basketturneringen helt siden starten i 1936. Laget var ubeseiret fram til 1972 da det tapte for Sovjetunionen i sluttsekundene. I 1992 deltok for første gang spillere fra NBA; resultatet var at dette drømmelaget, *Dream Team* som det ble kjent som, var totalt overlegent i alle kamper. Men i 1998 tok det bronse i VM.

## Spillerstall

*Sist oppdatert 25. februar 2011*

## Dream Team
Under OL 1992 stilte USAs basketlandslag for første gang i et OL med spillere fra NBA. Laget fikk navnet *Dream Team*, og regnes som kanskje det beste basketballaget noen gang. I løpet av turneringen stilte enkelte motstandere seg opp sammen med de amerikanske spillerne før kampen for å bli tatt bilde av sammen med sine idoler. I finalen slo de Kroatia med hele 32 poeng.

Laget bestod av:

* Charles Barkley, Phoenix Suns
* Larry Bird, Boston Celtics
* Clyde Drexler, Portland Trail Blazers
* Patrick Ewing, New York Knicks
* Magic Johnson, Los Angeles Lakers (gjorde comeback etter at han ble smittet av HIV)
* Michael Jordan, Chicago Bulls
* Christian Laettner, Duke University (lagets eneste college-spiller)
* Karl Malone, Utah Jazz
* Chris Mullin, Golden State Warriors
* Scottie Pippen, Chicago Bulls
* David Robinson, San Antonio Spurs
* John Stockton, Utah Jazz

## Meritter
*VM: 
**VM-gull: 2010, 1994, 1986, 1954
**VM-sølv: 1982, 1959, 1950 
**VM-bronse: 1998, 1990, 1974

*OL: 
**OL-gull: 1936, 1948, 1952, 1956,1960, 1964, 1968, 1976, 1984, 1992, 1996, 2000, 2008, 2012
**OL-sølv: 1972
**OL-bronse: 1988, 2004

Ved sommer-OL 2012 satte de ny OL-rekord i antall poeng scoret i én kamp, da de slo Nigeria 156-73. Brasil hadde den forrige rekorden, med 138 poeng mot Egypt, satt i 1988. 

## Referanser


## Eksterne lenker
*
Esbjörn Svensson

**Esbjörn Svensson** (født 16. april 1964 i Västerås, død 14. juni 2008) var pianist i det svenske jazzbandet *Esbjörn Svensson Trio* (eller også *e.s.t.*).

Svensson hadde pianoundervisning i tre år. Sitt første band startet han allerede som skoleelev. Han kom senere på et musikkgymnas og studerte etterpå fire år i Stockholm.

Sammen med Dan Berglund på bass og Magnus Öström på trommer start han Esbjörn Svensson Trio som idag har blitt verdenskjent som jazzformasjon. De er kjent for sitt brede stilspektrum som er i stand til å nå et stort antall tilhørere.

I 1995 og i 1996 ble han valgt til årets jazzmusiker i Sverige, og i mai 2006 figurerte trioen som første europeiske band på framsida av det amerikanske jazzmagasinet Downbeat.

Han omkom 14. juni 2008 i en dykkeulykke rett utenfor Ingarö i Stockholms skjærgård. 

## Diskografi (utvalg)
* *When Everyone Has Gone*, 1993
* *Mr. & Mrs. Handkerchief*, også med tittelen *e.s.t. Live '95*, 1995
* *E.S.T. Plays [[Thelonious Monk|Monk]]*, 1995
* *Winter in Venice*, 1997
* *From [[Jurij Gagarin|Gagarin]]'s Point of View*, 1999
* *Good Morning Susie Soho*, 2000
* *Strange Place For Snow*, 2002
* *Seven Days of Falling*, 2003
* *Viaticum*, 2005
* *Tuesday Wonderland*, 2006

## Referanser


## Eksterne lenker
* 
* 
*
Romersk greve

**Romersk greve** er en alminnelig betegnelse på den grevelige adelstittelen som tidligere ble tildelt av paven i egenskap av verdslig hersker. Adelstittelen ble hovedsakelig gitt til utlendinger, både geistlige og verdslige personer som gjorde seg fortjent i kirkestatens tjeneste, og kunne både være arvelig (i regelen mannlig-primogenitur) eller gitt på livstid. 

To personer med tilknytning til Norge ble utnevnt til romerske grever. Overhodet til Den katolske kirke i Norge i perioden 1887-1922, senere erkebiskop Johannes Olav Fallize, var opprinnelig fra Luxembourg, ble adlet i 1912. I 1923 ble godseier og pavelig kabinettskammerherre Christopher Tostrup Paus utnevnt til romersk greve. Tittelen er bl.a. også gitt til noen svenske familier.

Paven fortsatte å tildele adelstitler også etter 1870, da Italia okkuperte hele Pavestaten bortsett fra Vatikanet. I henhold til Lateranoverenskomsten av 1929 bekreftet og anerkjente den italienske regjeringen pavens rett til å tildele titler, og titlene tildelt av paven ble anerkjent som likeverdige med italienske titler. Den romerske grevetittelen ble dermed formelt også anerkjent som italiensk grevetittel.

I 1946 ble Kongeriket Italia omdannet til republikk, og i 1948 avskaffet landet adelens offisielle stilling. Dermed ble også romerske grever betraktet som «utenlandsk» adel. Pave Pius XII fortsatte å tildele noen få adelstitler, pave Johannes XXIII bekreftet noen, men siden har ingen adelstitler blitt tildelt av Den hellige stol.

## Litteratur
* Labarre de Raillicourt: *Les Comtes Romains*
Litauens herrelandslag i basketball

**Litauens herrelandslag i basketball** er et av Europas beste basketlandslag. Litauen hadde en første storhetstid på 1930-tallet da landslaget vant EM to ganger, 1937 og 1939. Etter andre verdenskrig ble Litauen en del av Sovjetunionen. Mange av Sovjetunionens beste basketballspillere kom fra Litauen.
Etter at landet ble selvstendig i 1990 har basketlandslaget igjen oppnådd gode resultater. De tok bronse i OL i 1992, 1996 og 2000. I 2000 var de på nippet til å beseire det til da tilsynelatende uslåelige USA. I 2004 beseiret de for første gang USA i gruppespillet, men tapte for dem i bronsefinalen og måtte nøye seg med fjerdeplass.

## Meritter
*VM: 1998
**VM-bronse 2010
*EM: 1937, 1939, 1995, 1997, 1999, 2001, 2003
**EM-gull 1937, 1939, 2003
**EM-sølv: 1995, 2013
*OL: 1992, 1996, 2000, 2004
**OL-bronse 1992, 1996, 2000

## Eksterne lenker
* Litauens basketballforbunds hjemmeside
Tom Sterri

**Tom Sterri** (født 1960) er en norsk sceneinstruktør, skuespiller, revyforfatter, teatersjef, programleder og TV-produsent.

Sterri startet sin skuespillerkarriere på Nordstrandrevyen i 1978. Han satte opp rundt 50 amatørrevyer før han i 1989 presenterte sin første profesjonelle revy, *Det våres for Norge*.

Han drev ABC-teateret fra 1992 og frem til det ble totalskadd i en brann i 1999. Han var teatersjef ved Chat Noir fra 1996. Han var programleder for tv-programmene *Lekende lett* og *Skjult kamera* på TVNorge. I 2008 var han juryformann i talentkonkurransen ''Grease''. Han var også regissør for oppsetningen på Oslo Spektrum samme år. Han har også vært involvert i tv-serien *[[Hotel Cæsar]]* i ti år, hvor han var skuespiller, regissør og produsent.

## Referanser


## Eksterne lenker
*
Sovjetunionens herrelandslag i basketball

**Sovjetunionens herrelandslag i basketball** er landslaget i basketball som representerte Sovjetunionen i internasjonale konkurranser fra 1947 til 1991. De dominerte europeisk basketball på den tiden. Spillerne kom for det meste fra Litauen og Latvia i tillegg til Russland.

## Meritter

*VM: 
**VM-gull: 1967, 1974, 1982
**VM-sølv: 1978, 1986, 1990
**VM-bronse: 1963, 1970

*EM: 
**EM-gull: 1947, 1951, 1953, 1957, 1959, 1961, 1963, 1965, 1967, 1969, 1971, 1979, 1981, 1985
**EM-sølv: 1975, 1977, 1987
**EM-bronse: 1955, 1973, 1983, 1989

*OL: 
**OL-gull: 1972, 1988
**OL-sølv: 1952, 1956, 1960, 1964
**OL-bronse: 1968, 1976, 1980
VM i basketball for menn 2006

**Verdensmesterskapet i Basketball 2006** ble avholdt i Japan fra 19. august til 3. september.

## Deltagernasjoner
Japan kvalifiserte seg som vertsnasjon, mens Italia, Puerto Rico, Serbia og Montenegro, og Tyrkia fikk friplasser av FIBA. De andre nasjonene kvalifiserte seg gjennom verdensdelene egne kvalifiseringsturneringer: seks land fra Europa, fire fra Nord- og Sør-Amerika, tre fra Afrika, tre fra Asia og to fra Oseania.

## Innledende runde
### Gruppe A

### Gruppe B

### Gruppe C

### Gruppe D

## Resultater

1. Spania
2. Hellas
3. USA
4. Argentina
5 Frankrike
6. Tyrkia
7. Litauen
8. Tyskland 

Pau Gasol, Spania, ble kåret til turneringens beste spiller.

## Eksterne lenker
*
Hellas’ herrelandslag i basketball

**Hellas' herrelandslag i basketball** er landslaget i basketball som representerer Hellas i internasjonale konkurranser, og har alltid vært et av de sentrale lagene i europeisk basketball, selv om de sjelden har lyktes helt i mesterskap.

Landslaget er rangert som nummer 13 på FIBA-rankingen, og har deltatt i Sommer-OL fire ganger, Basketball-VM syv ganger og EuroBasket 27 ganger.

## Meritter
;Basketball-VM
*Sølv: 1 (2006)
*4.-plass: 2 (1994, 1998)

;EuroBasket
*Gull: 2 (1987, 2005)
*Sølv: 1 (1989)
*Bronse: 3 (1949, 2009, 2025)

## Se også
* Hellas' kvinnelandslag i basketball

## Eksterne lenker
*
Ytre Rolløya Fiskarsamvirke

**Ytre Rolløya Fiskarsamvirke** (YRF) var et trålerrederi i Harstad som ble stiftet 2. februar 1946.

Kjervall Rolness var lagets første formann. I 1947 kjøpte YRF stortråleren «James Barrie» fra Hull i England for 510 000 kroner. Tråleren ble ombygd ved Kaarbøs Mek. Verksted i Harstad og fikk navnet «D/T Nord Rollnes».

Sommeren 1953 kjøpte laget enda en dampdrevet sidetråler fra England, «Bostoon Typhoon». Denne fikk navnet «D/T Rollanes».

Selskapet har senere gjennomgått en rekke fusjoner, blant andre med Sør-Troms Fiskeriselskap, og tok etter det navnet Ytre Rolløya. Fra mars 2010 finnes virksomheten under navnet Nergård Havfiske, et datterselskap i Nergård-konsernet.

## Referanser


## Litteratur
*
Daniel Ramus

::*Daniel Ramus* kan også sikte til den norske katolske jesuittpater *[[Johan Daniel Ramus]]*. 
 
**Daniel Ramus** (født 1684 i Sørum på Romerike, død 1727 på Norderhov i Ringerike) var sønn av Anna Colbjørnsdatter (ca. 1667&ndash;1736) og Jonas Ramus (1649&ndash;1718).

Daniel Ramus overtok som sogneprest til Norderhov kirke i 1717, da far hans ble syk. Før den tid hadde han blant annet vært feltprest ved Brigadier Folkersahms Regiment. Han døde på Norderhov i 1727, ugift og barnløs. Mora arvet ham.

## Referanser
Tom Clancy’s Rainbow Six: Lockdown

***Rainbow Six: Lockdown*** er et førstepersonsskytespill, det fjerde i *[[Rainbow Six]]*-serien utviklet av Red Storm Entertainment, utgitt først til PlayStation 2, Xbox og GameCube høsten 2005, og senere til PC vinteren 2006. Xbox-versjonen ble utviklet av Ubisoft Montreal Studio.

## Handling
Spilleren skal kontrollere en hovedperson, Rainbow-lederen Domingo «Ding» Chavez som skal lede en tropp gjennom hvert enkelt nivå. Spilleren kan gi forskjellige ordre til lag-medlemmene, for eksempel å slå ned en dør eller kaste en granat inn i et rom. Men problemer oppstår blant annet når et medlem av Raunbow, Dieter Weber, blir tatt til fange av terroristene. Handlingen finner sted i 2009. og dreier seg om en elite-enhet kalt «Rainbow» som skal slåss mot terrorisme. I dette spillet må «Rainbow» slåss mot en verdensomspennende terror-organisasjon kjent som Global Liberation Front, sammensatt av forskjellige venstreorienterte eller anarkistiske grupperinger.

Global Liberation Front har nylig stjålet et menneskeskapt virus med kallenavnet «Legion» som kan forårsake massive blødninger hos offeret og har en dødelighetsgrad på 100 prosent. Rainbow må finne og forhindre GLF fra å ta i bruk viruset. For å oppnå dette, må Rainbow-medlemmene reise fra land til land, hvor de sporer opp hvert lands GLF-celle. De må til slutt fange eller drepe cellens øverste leder.

## Oppbygning
Som de andre spillene i *Rainbow Six*-serien er *Lockdown* løst bygget på romanen *Rainbow Six* av den amerikanske forfatteren Tom Clancy, om et internasjonalt lag antiterroristsoldater. Men i motsetning til de tidligere taktiske skytespillene i serien, som ble ansett som svært realistiske, har *Lockdown* et raskere og mer arkadeaktig preg, og er i større grad et rent førstepersons skytespill. Utpregede deler av de tidligere spillene, som muligheten for å planlegge et oppdrags utførelse på forhånd, og mulighet til å hoppe mellom de forskjellige antiterroristene under utførelsen, er tatt vekk i *Lockdown*, som har ført til sterke protester fra tilhengere av serien, som fortsatt gjerne foretrekker Tom Clancy's Rainbow Six 3: Raven Shield. I *Lockdown* har spilleren kun mulighet til å spille som *[[Domingo Chavez]]* og skarpskytteren *[[Dieter Weber]]*.

Ubisoft har annonsert en oppfølger, *[[Rainbow Six: Critical Hour]]*, 
som skal komme ut våren 2006. *Critical Hour* skal i større grad bli et taktisk skytespill enn *Lockdown*.

## Eksterne lenker
* ''Rainbow Six: Lockdown''s offisielle hjemmeside
A Real Live One

***A Real Dead One*** er et konsertalbum av det britiske heavy metal bandet Iron Maiden, utgitt 18. oktober 1993. Albumet ble spilt inn på ulike konserter i Europa under Fear of the Dark Tour i 1992 og Real Live Tour i 1993. Det inneholder sanger fra bandets tidlige periode (1975–1984), frem til *[[Powerslave]]* æraen, mens motstykket *[[A Real Live One]]* består av materiale fra albumene utgitt etter *Powerslave*.

Albumet lå tre uker på den britiske albumlisten, og ble kort tid etter fulgt av konsertalbumet *[[Live at Donington]]*.

Da Iron Maiden ga ut sine album på nytt i 1998, ble *A Real Dead One* og *A Real Live One* slått sammen til dobbeltalbumet *[[A Real Live Dead One]]*. Omslaget ble laget av bandets faste illustratør Derek Riggs, og viser maskoten Eddie som discjockey i helvete.

Singelen «Hallowed Be Thy Name» ble utgitt fra albumet og nådde niendeplass på den britiske singellisten.

## Sporliste

## Medvirkende
Produksjons- og krediteringsinformasjon er hentet fra albumets liner notes.

**Iron Maiden**
* Bruce Dickinson – vokal  
* Dave Murray – gitar  
* Janick Gers – gitar  
* Steve Harris – bass, produksjon, miksing  
* Nicko McBrain – trommer  

**Tilleggsmedvirkende**
* Michael Kenney – keyboard  

**Produksjon**
* Mick McKenna – lydtekniker  
* Tim Young – mastering  
* Derek Riggs – omslagsillustrasjon  
* Guido Karp – fotografi
* George Chin – fotografi  
* Tony Mottram – fotografi  
* Rod Smallwood – management  
* Andy Taylor – management

## Referanser


## Eksterne lenker
*
Nummerkonto

En **nummerkonto** er en bankkonto der informasjon om eierens identitet oppbevares adskilt fra annen kontoinformasjon. Kontoinnehavers identitet er som regel kun kjent for noen få betrodde ansatte i finansinstitusjonen som forvalter kontoen. Etter at kontoinnehaveren har legitimert seg i forbindelse med opprettelsen av en nummerkonto, kan det foretas transaksjoner der kontoinnehaver identifiserer seg kun ved å bruke et på forhånd avtalt nummer eller pseudonym.

Som regel sendes det ikke med opplysninger om kontoinnehaver ved overføringer fra en nummerkonto til andre finansinstitusjoner.

Det er mulig å opprette nummerkonti i blant annet:
* Sveits
* Liechtenstein
* Østerrike
* Kanaløyene
* Andorra
* Antigua og Barbuda
* Bahamas
* Caymanøyene
* Costa Rica

I noen land, slik som Tyskland, eksisterer det generelle forbud mot å opprette nummerkonti, i andre land er opprettelsen avhengig av særskilte tillatelser fra myndighetene (f.eks. i Singapore).

Gebyrer knyttet til nummerkonti er som regel høyere enn for vanlige konti. 

Nummerkonti vil ofte gjøre det vanskelig å kreve tilbake eventuell kildeskatt på renteinntekter (f.eks. i Sveits trekkes det som hovedregel 35% kildeskatt av renteinntekter på bankkonti; dessuten har bl.a. Liechtenstein og Østerrike innført en slik kildeskatt for personer bosatt i EU etter press fra EU).
Loughton (Milton Keynes)

**Loughton** er en gammel landsby, et moderne distrikt og verdslig sogn som har blitt innlemmet i byen Milton Keynes i det seremonielle grevskapet Buckinghamshire i England. Den ligger vest for sentrum av Milton Keynes ved Watling Street og den moderne motorveien A5. Den opprinnelige landsbyen eksisterer fortsatt, og er nå omkranset av moderne boligområder. I henhold til folketellingen i 2011 bor det 6 363 innbyggere i landsbyen.

## Stedsnavn
Navnet er av angelsaksisk opprinnelse, og betyr «Luhhas eiendom» (*estate* = eiendom). I *[[Domesday Book]]* (1086) er stedet omtalt som *Lochintone*.

## Loughton Lodge
Loughton Lodge er et lite område som ligger utenfor selve Loughton, men som regnes som en del av området. Vest for Loughton Lodge ligger Lodge Lake, en av de mange kunstige innsjøene i området som tar av overskuddsvann for å hindre oversvømmelse. Det nasjonale badmintonsenteret ligger i Loughton Lodge.

## Kirken
Allehelgenkirken er den eldste bygningen i Loughton. Koret og midtskipet kan antagelig dateres til de første årene av 1200-tallet, skjønt de opprinnelige detaljene har blitt fjernet ved påfølgende endringer.

## Referanser


## Eksterne lenker
* Offisielt nettsted for sognerådet
* «Living Memories of London Road» og «The Story of Loughton National School», nettsteder med arkivfoto og innspilte intervjuer med lokale som har bodd lenge i Loughton
Veme menighet

**Veme kirkesogn** ligger i Ringerike prosti og omfatter Veme kirke.

Geografisk ligger sognet i Soknedalen på Ringerike, med kirkested på Veme, halvveis mellom Hønefoss og Sokna langs Rv7 mot Hallingdal. Sognet går fra grensen mot Norderhov og Ask menighet i Heradsbygda i sørøst og Sandaker sør, videre nordvestover mot Fonkalsrud og Gardhammer, der skillet går til Lunder menighet.

Prestegjeldene ble faset ut under omstruktureringene i Den norske kirke på 2000-tallet. Kirkesognene er nå grunnenhetene i kirken, og disse er organisert i kirkelig fellesråd. For Ringerikes del etter dette synonymt med Ringerike kirkelige fellesråd. Menighetsprester har ett eller flere kirkesokn som tjenestested og hele prostiet som tjenestedistrikt.

## Eksterne lenker
* Veme menighet
Lunder menighet

**Lunder  menighet** er et sogn i Ringerike prosti og ligger geografisk i Soknedalen i Ringerike kommune. Sognet omfatter Lunder kirke på Sokna og Strømsoddbygda kapell i Strømsoddbygda.

Lunder nevnes ikke som sogn i middelalderen, men dette skyldes trolig at *Lunder* som navn først oppsto senere. Rygh mener at sognet tidligere bar bygdenavnet. Fogd Iver Wiel nevner i så måte sognet som «Sognedalens Annexsogn» i en av sine beretninger på 1700-tallet. I en innberetning fra presten i 1743 framgår det dessuten at Lunder kirke på den tiden het «Vor Frelsers Kirke», samt at den gamle stavkirken fortsatt sto ved den nye kirken og hadde vært i bruk inntil ganske nylig. Da het det også at stavkirken ble gjenfunnet etter Svartedauden og videre innredet i 1644. Man må altså regne med at det var kirkelig aktivitet i bygda før Svartedauden. I 1528 ble kun fem gårdsbruk på Sokna nevnt i «Norske Regnskaber og Jordebøger fra det 16de Aarhundrede» (bind IV, side 146–147). Dette var Lundesgarden (*Lundisgaardt*), Oppgarden (*Opgaard*), Berg med to oppsittere (*Bierigh*), og Rud (*Rwdh*).

Lunder kirke ligger langs Strømsoddbygdveien, like i utkanten av Sokna sentrum og halvveis mellom Hønefoss og Noresund i Krødsherad kommune. Sokna sentrum ligger langs riksvei 7 mot Hallingdal.

Sognet utgjør 315 kvadratkilometer og hadde  innbyggere per 2019. Det går fra grensen mot Veme menighet lenger sørøst i dalen, og omfatter områdene på begge sider av Sogna fra og med Søndre Bårnås () til grensen mot Krødsherad, samt Brekkebygda og Strømsoddbygda inn mot grensen mot Flå kommune og Hval, Viker og Nes menighet i Ådalen.

Prestegjeldene ble faset ut under omstruktureringene i Den norske kirke på 2000-tallet. Kirkesognene er nå grunnenhetene i kirken, og disse er organisert i kirkelig fellesråd. For Ringerikes del etter dette synonymt med Ringerike kirkelige fellesråd. Menighetsprester har ett eller flere kirkesokn som tjenestested og hele prostiet som tjenestedistrikt.

## Referanser




## Eksterne lenker
* Lunder menighet
* Lunder menighet (Facebook)
Middleton (Milton Keynes)

**Middleton** (tidligere kalt **Milton Keynes Village**) er et område i Milton Keynes i England. Det var tidligere en egen landsby, men ble innlemmet i byen og er et verdslig sogn. 

Stedet het opprinnelige *Middleton*, som senere ble forvansket til *Milton*. I 1166 fikk en normannisk familie, Cahaines, kontroll over dette og andre områder i England, og deres navn ble innlemmet i flere stedsnavn, som Asheton Keynes, Somerford Keynes og Horsted Keynes. Middleton ble til *Middleton de Keynes*. Da man i 1960-årene grunnla den nye byen lå den lille landsbyen nær sentrum, og man gav navnet til hele byen. 

Bydelen het en periode Milton Keynes Village, men dette ble endret til Middleton på grunn av forvirringen det skapte. Det verdslige sognet har dog fortsatt navnet Milton Keynes. Byens nye sentrum er et verdslig sogn med navnet Central Milton Keynes.